Vajdaság Autonóm Tartomány statútuma 10. szakasza 1. bekezdésének 3. és 4. pontja alapján, Vajdaság Autonóm Tartomány Képviselőháza 2000. december 21-i ülésén határozatot hozott
AZ ANYAKÖNYVI KIVONATOK TÖBBNYELVŰ ŰRLAPMINTÁIRÓL ÉS A BEJEGYZÉSEK MÓDJÁRÓL

1. szakasz
Ez a határozat szabályozza Vajdaság Autonóm Tartományban az anyakönyvi kivonatok és bizonyitványok nemzeti kisebbségi nyelveken való kiadását, valamint a bejegyzések módját.

2.szakasz
Az anyakönyvi kivonatok és bizonyítványok űrlapmintáit két nyelven, szerb nyelven és a Vajdaság Autonóm Tartomány területén levő községekben hivatalos használatban levő nemzeti kisebbségi nyelven és írás szerint kell nyomtatni.
A nemzeti kisebbségi nyelvű és írás szerinti szöveget a szerb nyelvű szöveg után, illetve alatta, ugyanazon betűformában és nagyságban kell kiírni.

3.szakasz
A községben, amelyben nemzeti kisebbségi nyelv és írás van hivatalos használatban, a nemzeti kisebbségi állampolgár kérelmére az anyakönyvi kivonatokat és bizonyitványokat két nyelven, szerb és nemzeti kisebbségi nyelven és íráss szerint kell kiadni (5-8. űrlap).

4.szakasz
Az e határozatban említett anyakönyvi kivonatokba és bizonyítványokba való bejegyzés alkalmával a nemzeti kisebbségi nyelvű szövegrészbe a bejegyzést úgyszintén a nemzeti kisebbségi nyelven és írás szerint kell elvégezni, amely azonos a szerb nyelvű szöveggel.

5. szakasz
A többnyelvű bejegyzős alkatmával az anyakönyvi kivonatokba és bizonyitványokba való bejegyzéskor a helység és a közsőg nevét, az elnevezéseket szerb nyelven és a nemzeti kisebbségi nyelven és írás szerint kell bejegyezni, a szóban forgó nyelv helyesírási szabályaival összhangban.

6. szakasz
Az e határozatban említett anyakönyvi kivonatokba és bizonyitványokba a nemzeti kisebbségi állampolgár személyi nevének bejegyzését a nemzeti kisebbség nyelvén és írása szerint kell elvégezni, azzal, hogy a nemzeti kisebbségi állampolgár személyi nevét ezután zárójelben szerb nyelven is, e nyelv helyesírási szabályai szerint, be kell jegyezni.

7. szakasz
Mindazokra a viszonyokra, amelyeket ez a határozat nem szabályoz Az anyakönyvek vezetéséről és az anyakönyvi űrlapokról szóló utasítás (SZSZK Hivatalos Közlönye, 48/90. szám) és Az anyakönyvek vezetéséről és az anyakönyvi űrlapokról szóló utasítás módosítására és kiegeszítésére vonatkozö utasítás (SZK Hivatalos Közlönye, 22/91. szám) rendelkezéseit kell alkalmazni.

8. szakasz
Az e határozat rendelkezéseinek végrehajtása feletti felügyeletet, hatáskörén belül, az általános igazgatási teendőkben illetékes tartományi igazgatási szerv végzi.

9. szakasz
Ez a határozat Vajdaság Autonóm Tartomány Hivatalos Lapjában való megjelenést követő nyolcadik napon lép hatályba.

Vajdaság Autonóm Tartomány Képviselőháza

O1. Szám: 020-14.
Újvidék; 2000. december 21.
NENAD ČANAK s.k., a Vajdaság AT Képviselőházának
Elnöke

Magyar nyelvű forrás: Vajdaság Autonóm tartomány Hivatalos Lapja, 2001/1